CELEX: 32022D0752
Language: hu
Date: 2022-04-05 00:00:00
Title: A Tanács (EU) 2022/752 határozata (2022. április 5.) a nemzeti központi bankok külső könyvvizsgálóiról szóló 1999/70/EK határozatnak a Bank of Greece külső könyvvizsgálói tekintetében történő módosításáról

2022.5.17.   
               
               
                  HU
               
               
                  Az Európai Unió Hivatalos Lapja
               
               
                  L 138/13
               
            
         A TANÁCS (EU) 2022/752 HATÁROZATA
         (2022. április 5.)
         a nemzeti központi bankok külső könyvvizsgálóiról szóló 1999/70/EK határozatnak a Bank of Greece külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1. bekezdésére,
         tekintettel az Európai Központi Banknak az Európai Unió Tanácsához intézett, a Bank of Greece külső könyvvizsgálóiról szóló, 2022. február 17-i ajánlására (1) (EKB/2022/3),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     A Bank of Greece jelenlegi külső könyvvizsgálójának, a Deloitte Certified Public Accountants S.A.-nak a megbízatása a 2021-es pénzügyi év ellenőrzését követően megszűnik. Ezért külső könyvvizsgálók kinevezése szükséges a 2022-es pénzügyi évtől.
                  
               
                     (3)
                  
                  
                     A Bank of Greece az Ernst & Young (Hellas) Certified Auditors Accountants S.A.-t választotta külső könyvvizsgálójának a 2022–2026-os pénzügyi évekre, a megbízatás 2027–2028-as pénzügyi évekre történő meghosszabbításának lehetőségével.
                  
               
                     (4)
                  
                  
                     Az EKB Kormányzótanácsa azt ajánlotta, hogy a Bank of Greece külső könyvvizsgálójaként az Ernst & Young (Hellas) Certified Auditors Accountants S.A.-t jelöljék ki a 2022–2026-os pénzügyi évekre, a megbízatás 2027–2028-as pénzügyi évekre történő meghosszabbításának lehetőségével.
                  
               
                     (5)
                  
                  
                     Az 1999/70/EK tanácsi határozatot (2) az EKB Kormányzótanácsának ajánlása alapján ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (12) bekezdése helyébe a következő szöveg lép:
            
               
                  „(12)   A Tanács jóváhagyja az Ernst & Young (Hellas) Certified Auditors Accountants S.A.-t mint a Bank of Greece külső könyvvizsgálóját a 2022–2026-as pénzügyi évekre.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az Európai Központi Bank a címzettje.
         
         
            Kelt Luxembourgban, 2022. április 5-én.
            
               
                  a Tanács részéről
               
               
                  az elnök
               
               B. LE MAIRE
            
         
         
            (1)  HL C 102., 2022.3.2., 1. o.
         
         
            (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).